b"\n_START_ARTICLE_\n4 Vall\xc3\xa9es\n_START_PARAGRAPH_\n4 Vall\xc3\xa9es' on talvi- ja kes\xc3\xa4urheilualue Lounais-Sveitsiss\xc3\xa4 Valais\xe2\x80\x99n Alpeilla. Se sijaitsee Valais\xe2\x80\x99n kantonissa Sionin ja Martignyn kaupunkien v\xc3\xa4lill\xc3\xa4 Rh\xc3\xb4nen etel\xc3\xa4puolella. Nimens\xc3\xa4 alue on saanut nelj\xc3\xa4st\xc3\xa4 jokilaaksosta Drance de Bagnes, Borgne, Printse ja Fare. Alueen korkeusero on noin 2,5 kilometri\xc3\xa4: korkein vuori on Mont Fort (3\xc2\xa0330 m); matalin hissiala-asema on Le Ch\xc3\xa2blessa 820 metrin korkeudessa.\n_START_SECTION_\nTalviurheilualue\n_START_PARAGRAPH_\nLaskettelua varten alueella on rinteit\xc3\xa4 410 kilometri\xc3\xa4. My\xc3\xb6s perinteisen hiihdon harrastaminen ja esimerkiksi koiravaljakkoajelu on mahdollista. Muun muassa Verbierin, Nendazin ja Veysonnazin vuoristoalueet ovat osa 4 Vall\xc3\xa9es -aluetta.\n_START_SECTION_\nKes\xc3\xa4urheilualue\n_START_PARAGRAPH_\nKes\xc3\xa4retkeilyreittej\xc3\xa4 alueella on l\xc3\xa4hes 1\xc2\xa0000 kilometri\xc3\xa4. My\xc3\xb6s esimerkiksi py\xc3\xb6r\xc3\xa4ily\xc3\xa4 tai vuorikiipeily\xc3\xa4 voi harrastaa."